Az énekesnő 2017-ben is számos együttműködést tudhatott maga mögött. Az első Future Selfish című száma volt, amely az első kislemez a rapper hatodik stúdióalbumáról, a Hndrxx-ről. 2017 nyarán megjelent DJ Khaled Wild Thoughts című dalában, amelyben Bryson Tiller is szerepelt, és amely nagy sikernek örvendett, valamint Kendrick Lamar Loyalty című számában is, amellyel megszerezte kilencedik Grammy-díját a 60. Grammy-gálán. Ezt követte 2017 novemberében a N.E.R.D Lemon című dala, amely az együttes visszatérő kislemeze a No One Ever Really Dies nevű albumukról.